Beto Kusyairy Menang Anugerah Di Singapura
Beto Kusyairy menangi Anugerah Pelakon Lelaki Terbaik di Pesta Perdana 2017, Singapura Beto Kusyairy menangi Anugerah Pelakon Lelaki Terbaik di Pesta Perdana 2017, Singapura Anak Tempatan Mengaum Lagi Di Luar Negara. Anak Tempatan Mengaum Lagi Di Luar Negara. Sebelum ini, pelakon Chew Kin Wah telah mengharumkan nama negara di industri Hiburan di Indonesia apabila berjaya memenangi Anugerah Pelakon Pembantu Terbaik di Festival Anugerah Box Office Indonesia 2017 yang berlangsung baru-baru ini. Kali ini seorang lagi pelakon Malaysia berjaya memenangi anugerah berprestij di luar negara. Beto Kusyairy telah diumumkan sebagai pemenang anugerah Pelakon Lelaki terbaik di anugerah Pesta Perdana 2017 di Singapura melalui drama bersiri “Kisah Tok Kadi”. Selain Beto, turut tercalon adalah pelakon Nasir Bilal Khan dalam kategori Pelakon Lelaki Terbaik Drama/Antologi dan Hamidah Wahab dalam kategori Pelakon Pembantu Wanita Terbaik. Drama komedi bersiri Kisah Tok Kadi itu juga berjaya memenangi 4 lagi anugerah termasuklah Program Paling Popular. Anugerah kali ke 14 itu itu menyenaraikan hampir 23 anugerah keseluruhan dengan 18 calon tersenarai sebagai calon kali pertama. Drama Bersiri Terbaik dimenangi Aduh Bibikku dan Drama Khas Terbaik dimenangi telemovie Anak Bulan. Anugerah tahunan Pesta Perdana 2017 adalah anjuran saluran Suria milik Mediacorp TV Singapura yang memberikan penghargaan kepada rancangan terbitan saluran televisyen berbahasa Melayu di republik itu.